AIŠKINAMASIS RAŠTAS

Dėl Molėtų rajono savivaldybės aplinkos apsaugos rėmimo specialiosios programos 2021 m. priemonių vykdymo ataskaitos patvirtinimo

1. Parengto tarybos sprendimo projekto tikslai ir uždaviniai:

 Molėtų rajono savivaldybės aplinkos apsaugos rėmimo specialiosios programos 2021 m. priemonių vykdymo ataskaitos (toliau - Ataskaita) tikslas – pateikti išsamią informaciją apie savivaldybės aplinkos apsaugos rėmimo specialiosios programos (toliau – SAARP) finansavimo šaltinius, gautas lėšas, jų panaudojimą bei nepanaudotų lėšų likučius.

2021 m. SAARP programai buvo surinkta 82 472 Eur, 2020 m. likutis buvo 50 600 Eur, bendras programos biudžetas su 2021 m. likučiu –133 072 Eur (buvo planuotas su likučiu – 107 900 Eur).

 Iš viso 2021 m. Savivaldybės aplinkos apsaugos rėmimo specialiosios programos priemonėms vykdyti buvo panaudota 67 507 Eur, iš jų: 5 433 Eur - Savivaldybės visuomenės sveikatos rėmimo specialiajai programai vykdyti; 38 319 Eur - priemonėms, kurioms finansuoti naudojamos lėšos, surinktos už medžiojamųjų gyvūnų išteklių naudojimą; 23 755 Eur - kitoms aplinkosauginėms priemonėms.

2. Siūlomos teisinio reguliavimo nuostatos:

Priėmus sprendimą bus įgyvendintos Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, patvirtinto aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ 4 punkto nuostatos.

3. Laukiami rezultatai:

 Įgyvendintos LR aplinkos ministro 2011 m. kovo 4 d. įsakymo Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ nuostatos. Savivaldybės tarybos sprendimu patvirtinta ataskaita bus pateikta Aplinkos apsaugos departamentui prie Aplinkos ministerijos.

4. Lėšų poreikis ir jų šaltiniai:

Nėra

5. Kiti sprendimui priimti reikalingi pagrindimai, skaičiavimai ar paaiškinimai.

-